**REPUBLIKA HRVATSKA**

**ŽUPANIJA ŠIBENSKO-KNINSKA**

**GRAD SKRADIN**

**Ured gradonačelnika**

KLASA: 604-01/19-01/1

URBROJ: 2182/03-01-19-1

Skradin, 19. studenog 2019.g.

Na temelju članka 46. Statuta Grada Skradina („Službeni vjesnik Šibensko-kninske županije“, broj 10/09, 5/13 i 3/18), Gradonačelnik Grada Skradina, donosi

**PRAVILNIK**

**o dodjeli stipendija studentima s područja Grada Skradina**

**I. OPĆE ODREDBE**

**Članak 1.**

1. Ovim Pravilnikom uređuju se opći uvjeti, način, postupak, kriteriji, kao i druga

pitanja koja se odnose na prava i obveze korisnika stipendija, studenata s područja Grada Skradina koji studiraju na sveučilišnim (preddiplomskim, diplomskim, integriranim preddiplomskim i diplomskim) ili stručnim studijima u Republici Hrvatskoj ili inozemstvu.

1. Studentom u smislu ovog Pravilnika smatra se osoba koja pohađa redoviti studij,

utvrđen Statutom ustanove iz stavka 1. ovog članka

1. Izrazi koji se koriste u ovom Pravilniku, a imaju rodno značenje, koriste se

neutralno te se odnose jednako na ženski i muški rod.

**Članak 2.**

1. Sredstva za isplatu stipendija osiguravaju se u Proračunu Grada Skradina.
2. Visinu i broj stipendija za svaku akademsku godinu utvrđuje Gradonačelnik

posebnom odlukom o broju i visini mjesečnog iznosa stipendije, sukladno osiguranim sredstvima u Proračunu Grada.

**Članak 3.**

1. Pravo na stipendiju mogu ostvariti studenti sveučilišnih i stručnih studija izvan

područja Grada Skradina, ako ispunjavaju slijedeće uvjete i kriterije:

* ako su državljani Republike Hrvatske s prebivalištem na području Grada Skradina od najmanje godinu dana od dana podnošenja zahtjeva za stipendiju,
* ako imaju status redovnog studenta, a nemaju odobrenu stipendiju ili kredit po drugoj osnovi
* ako po prvi put upisuju godinu studija.

1. Studenti koji ostvaruju dohotke s osnove radnog odnosa ne ostvaruju pravo na

stipendiju.

**Članak 4.**

1. Studentima se odobravaju stipendije za jednu akademsku godinu i to za 10 mjeseci

u godini, odnosno od 1. listopada do 31. srpnja akademske godine.

1. Isplata stipendije obavlja se preko žiro/tekućeg računa jedne od poslovnih banaka

do 15-og u mjesecu za tekući mjesec.

-2-

1. Korisnik koji je stekao status apsolventa, sukladno Statutu ili drugom općem aktu

visokoobrazovne ustanove, ima pravo na isplatu stipendije u trajanju od maksimalno godine danaod dana stjecanja statusa apsolventa.

1. Studentu koji iskoristi pravo na stipendiju kao apsolvent prestaju sva prava po

ugovoru o dodjeli stipendije.

1. Apsolventska stipendija iz prethodnog stavka može se koristiti jedanput za isti

studij.

**II. POSTUPAK ZA DODJELU STIPENDIJE**

**Članak 5.**

1. Postupak dodjele stipendija provodi Jedinstveni upravni odjel, u pravilu početkom

nove akademske godine, ali se može provoditi i tijekom akademske godine.

1. Jedinstveni upravni odjel obvezan je u provedbi postupka navedenog u stavku 1.

ovog članka, postupati sukladno odredbama Opće uredbe (EU) 2016/679 o zaštiti pojedinaca u vezi s obradom osobnih podataka i slobodnom kretanju takvih podataka od 27. travnja 2016.g. i Zakona o provedbi Opće uredbe o zaštiti podataka (NN, broj 42/18) od 9. svibnja 2018.g., te ostalih nacionalnih propisa kojima se regulira zaštita osobnih podataka.

**Članak 6.**

1. Stipendije se dodjeljuju na osnovu provedenog javnog natječaja za dodjelu

stipendija studentima (u daljnjem tekstu: Natječaj).

1. Natječaj raspisuje Gradonačelnik, a sukladno odluci o broju i visini mjesečnog

iznosa stipendije iz članka 2. ovog Pravilnika.

**Članak 7.**

1. Natječaj iz članka 6. ovog Pravilnika objavljuje se na Oglasnoj ploči i web

stranici Grada Skradina.

1. Natječaj sadrži:

* opće uvjete i kriterije za dodjelu stipendija,
* broj i vrste stipendija koje će se dodijeliti,
* visinu mjesečne stipendije, vrijeme na koje se dodjeljuje stipendija,
* naziv i adresu tijela kojem se podnose prijave,
* rok u kojem se podnose prijave na natječaj,
* popis dokumenata i/ili elektroničkih zapisa koje je potrebno priložiti,
* druge podatke od interesa za podnositelja zahtjeva za stipendiju odnosno od značenja za uredno provođenje postupka za dodjelu stipendija.

1. Prijava za dodjelu stipendije podnosi se na propisanom obrascu na način i u roku

koji je utvrđen Natječajem.

-3-

**Članak 8.**

1. Uz prijavu za stipendiju prilaže se potvrda o redovnom upisu u višu studijsku

godinu, preslike završne srednjoškolske svjedodžbe i rezultata državne mature za studente upisane u prvu godinu studija te ostala dokumentacija iz objavljenog javnog natječaja.

**Članak 9.**

1. Prijave za dodjelu stipendije razmatra i rješava Povjerenstvo za dodjelu

stipendija (u daljnjem tekstu: Povjerenstvo) koje imenuje Gradonačelnik posebnim rješenjem za svaku akademsku godinu.

1. Povjerenstvo ima predsjednika i dva člana.
2. O radu Povjerenstva vodi se zapisnik.

**Članak 10.**

1. Nakon isteka roka za podnošenje prijava, Povjerenstvo pristupa razmatranju

pristiglih prijava i njima priložene dokumentacije.

1. Ukoliko se utvrdi da je neka prijava nepotpuna ili sadrži dokumentaciju koja nije

valjana, pozvat će se podnositelja da je dopuni i ispravi u roku koji ne može biti dulji od 3 dana od dana prijema poziva za dopunu, odnosno ispravak.

1. Ukoliko se utvrdi da je prijava nepravovremena ili ukoliko se podnositelj ne

odazove u roku određenom za dopunu ili ispravak nepotpune ili nevaljale isprave,

prijava se odbacuje.

1. Pravovremene i potpune prijave boduju se primjenom kriterija utvrđenih ovim

Pravilnikom.

**Članak 11.**

1. Po završenom bodovanju Povjerenstvo sastavlja Bodovnu listu prvenstva

za studente.

1. Bodovna lista objavljuje se na Oglasnoj ploči i web stranici Grada.
2. Na objavljenu Bodovnu listu iz stavka 1. i 2. ovog članka može se izjaviti pisani

prigovor gradonačelniku u roku 8 dana od dana objave iste. Gradonačelnik razmatra prigovore, te svojom odlukom utvrđuje Konačnu bodovnu listu.

1. Sukladno odluci iz stavka 3. ovog članka, nadležno upravno tijelo donosi

pojedinačno rješenje za svakog studenta kojemu je odobrena stipendija.

1. Na donošenje Rješenja iz stavka 4. primjenjuju se odredbe Zakona o općem

upravnom postupku.

1. Po izvršnosti rješenja, Ugovor o dodjeli stipendije u ime Grada potpisuje

gradonačelnik.

**Članak 12.**

1. Na temelju podataka o ranije odobrenim stipendijama i zaključenim ugovorima o

dodjeli stipendije, o kojima evidenciju i kontrolu vodi Jedinstveni upravni odjel Grada Skradina, gradonačelnik odlukom utvrđuje popis studenata koji ostvaruju pravo na stipendiju Grada bez ponavljanja natječajnog postupka.

-4-

**III. KRITERIJI ZA DODJELU STIPENDIJE**

**Članak 13.**

1. Odabir kandidata za dodjelu stipendija obavlja se po slijedećim kriterijima:
2. Opći uspjeh u prethodnoj godini školovanja/studiranja
3. Upisana godina studija
4. Sudjelovanje na natjecanjima

c.1. Županijsko natjecanje

c.2. državno natjecanje

c.3. međunarodno natjecanje

c.4. osvojene nagrade

d) posebne okolnosti.

1. **Opći uspjeh**

|  |  |
| --- | --- |
| PROSJEK OCJENA | BODOVI |
| do 2,99 | 10 |
| 3,00-3,49 | 60 |
| 3,50-4,00 | 70 |
| 4,01-4,49 | 80 |
| 4,50-4,90 | 90 |
| 4,91-5,00 | 100 |

|  |  |
| --- | --- |
| DRŽAVNA MATURA | |
| USPJEH | BODOVI |
| DOVOLJAN | 10 |
| DOBAR | 20 |
| VRLO DOBAR | 30 |
| ODLIČAN | 40 |

U slučaju da student studira u inozemstvu na odgovarajući način će se izvršiti

bodovanje ocjena koje se primjenjuju sukladno sistemu ocjenjivanja u konkretnoj državi.

-5-

1. **Upisana godina studija:**

* Druga godina 40 bodova
* Treća godina 50 bodova
* Četvrta godina 60 bodova
* Peta godina, šesta godina i apsolventi 70 bodova

1. **Sudjelovanje na natjecanjima:**

c.1. Županijsko natjecanje

Osvojeno mjesto: Bodova

1. 15
2. 10
3. 5

c.2. Državno natjecanje

Osvojeno mjesto: Bodova

1. 20
2. 15
3. 10

Sudjelovanje 5

c.3. Međunarodno natjecanje:

Osvojeno mjesto: Bodova

1. 30
2. 20
3. 15

Sudjelovanje 10

Sudjelovanje na natjecanjima boduje se samo ako su natjecanja verificirana od strane Ministarstva znanosti i obrazovanja, nadležnih institucija, ustanova i udruga ili relevantnih međunarodnih institucija, a uzima se u obzir sudjelovanje i plasman u prethodnoj godini školovanja.

**c.4. Osvojene nagrade:**

Bodova:

* Nagrada Fakulteta 15
* Nagrada Sveučilišta 20

-6-

1. **Posebne okolnosti:**

* podnositelj zahtjeva bez oba roditelja 20 bodova
* podnositelj zahtjeva bez jednog roditelja, odnosno podnositelja

zahtjeva uzdržava samohrani/razvedeni roditelj 10 bodova

* oba nezaposlena roditelja najmanje 6 mjeseci u tekućoj godini 20 bodova
* podnositelj zahtjeva čiji su roditelji korisnici zajamčene minimalne

naknade Centra za socijalnu skrb 20 bodova

* podnositelj zahtjeva član obitelji HRVI-a ili dijete poginulog

hrvatskog branitelja iz Domovinskog rata 15 bodova

* podnositelj zahtjeva u čijem domaćinstvu živi troje ili više

djece do 18 godina života 15 bodova

* za svakog člana uže obitelji podnositelja zahtjeva koji se nalazi

na redovnom studiju izvan mjesta prebivališta 10 bodova

* podnositelj zahtjeva invalid 20 bodova
* podnositelj zahtjeva u čijem domaćinstvu živi član obitelji

kojem je utvrđena invalidnost od 50% i više 10 bodova.

(2) Okolnosti iz stavka 1. točke d) podnositelj zahtjeva dokazuje odgovarajućim

ispravama.

**Članak 14.**

1. U slučaju da dva ili više podnositelja zahtjeva ostvare isti broj bodova, prednost ima

onaj koji ostvari veći broj bodova po redoslijedu utvrđenih kriterija za bodovanje iz članka 13. ovog Pravilnika.

1. Ukoliko student koji je ostvario pravo na dodjelu stipendije sukladno rješenju iz

članka 11. stavka 5. ovog Pravilnika, tijekom akademske godine odustane od stipendije Grada, pravo na stipendiju ostvaruje prvi sljedeći prijavitelj na bodovnoj listi prvenstva s najviše bodova, te koji se nalazi na višoj godini studija od ostalih.

**Članak 15.**

1. Gradonačelnik može za svaku studijsku godinu posebnom odlukom odrediti studije

koji obrazuju kadrove za oblasti od posebnog interesa za Grad Skradin i za te studije odrediti dodatne bodove.

1. Gradonačelnik studije iz prethodnog stavka ovog članka boduje u rasponu od 20 do 40

bodova.

1. Odluka o bodovanju deficitarnih studija temelji se na preporuci HZZZ, potreba

gospodarskih subjekata i ustanova.

**IV. UGOVOR O DODJELI STIPENDIJE**

**Članak 16.**

1. Prava i obveze između studenta (dalje u tekstu: Stipendist) kojemu je odobrena

stipendija i Grada utvrđuju se Ugovorom o dodjeli stipendije (dalje u tekstu: Ugovor), koji potpisuju gradonačelnik i Stipendist.

-7-

**Članak 17.**

1. Ugovor o stipendiranju sadrži:

- ugovorne strane, njihove zastupnike i adresu,

- naziv i mjesto obrazovne ustanove,

- program, odnosno, naziv zvanja ili zanimanja za koje se obrazuje Stipendist,

- visinu, način i rokove isplate stipendije,

- način rješavanja međusobnih prava, obveza i spornih slučajeva, osobito: način kontrole

korištenja stipendije, naznaku sankcija koje nastupaju za stipendista ako uspješno ne završi

akademsku godinu ili odustane od daljnjeg školovanja (obustava isplate stipendije, raskid

ugovora i povrat sredstava),

- mjesto i nadnevak sklapanja ugovora, potpise ugovornih strana odnosno njihovih zastupnika

kao i ostale elemente ugovora bitne za uredno provođenje Ugovora.

(2) Za ono što ne bude posebno određeno ugovorom o dodjeli stipendije, stavit će se naznaka kako će se primjenjivati odredbe ovog Pravilnika i važećih zakona.

(3) Sve promjene ugovornog odnosa moraju biti sastavljene u pisanom obliku kao dodatak osnovnom ugovoru.

**Članak 18.**

1. Stipendist Grada Skradina dužan je izvršavati svoje obveze sukladno sklopljenom

Ugovoru o dodjeli stipendije.

1. Kao dokaz o ispunjavanju ugovorne obveze Stipendist je dužan Jedinstvenom

upravnom odjelu Grada Skradina redovito dostavljati potvrde o redovnom upisu u narednu akademsku godinu najkasnije do 31. listopada tekuće godine ili potvrdu (uvjerenje/diplomu) o završenom studiju.

**Članak 19.**

1. Stipendist je dužan o svakoj promjeni (osobnih podataka, statusa studenta,

ostvarenom pravu na isplatu stipendije od drugog stipenditora i o drugim relevantnim činjenicama koje utječu na izvršenje odredaba Ugovora), pisanim putem, izvijestiti Grad putem Jedinstvenog upravnog odjela, u roku od 15 dana od izvršene promjene, odnosno nastalih činjenica, te dostaviti odgovarajuću dokumentaciju.

**Članak 20.**

1. Promjena prebivališta izvan Grada Skradina uvjetuje gubitak prava na daljnju isplatu

stipendije. Sa Stipendistom se raskida Ugovor, bez obveze povrata dobivenih sredstava.

**Članak 21.**

1. Početkom svake akademske godine, Jedinstveni upravni odjel Grada Skradina obavlja

reviziju odobrenih stipendija i zaključenih ugovora o dodjeli stipendije.

1. Ako se tijekom revizije iz stavka 1. ovog članka utvrdi kako Stipendist ne ispunjava

uvjete za daljnju isplatu stipendije, isplata stipendije bit će mu obustavljena.

1. O obustavi isplate stipendije nakon revizije iz stavka 1. ovog članka Jedinstveni

upravni odjel Grada Skradina izdaje rješenje po službenoj dužnosti.

1. Protiv rješenja o obustavi isplate stipendije Stipendist može izjaviti žalbu

gradonačelniku u roku 15 dana od dana primitka rješenja.

-8-

**Članak 22.**

1. Iznimno od odredbi iz prethodnog članka ovog Pravilnika, u opravdanim

slučajevima, Gradonačelnik može na zahtjev Stipendista i na prijedlog Jedinstvenog upravnog odjela Grada Skradina odlučiti da Stipendistu pravo na stipendiju miruje do ponovnog upisa u narednu akademsku godinu, uzimajući u obzir materijalne, socijalne, zdravstvene i druge opravdane razloge Stipendista (trudnoća, porodiljni dopust, bolest, međunarodna razmjena studenata i sl.)

1. Stipendist može pravo mirovanja ostvariti najviše dvaputa tijekom studija.

**Članak 23.**

1. Sa studentom koji u tijeku iste akademske godine nastavlja studij na visokom učilištu

u inozemstvu na istoj razini studija, ukoliko sudjeluje u programu mobilnosti i međunarodne razmjene studenata, ako je upućen ili mu je omogućeno od strane visokoobrazovne ustanove u Republici Hrvatskoj da u inozemstvu nastavi studij, obavi stručnu praksu, izradi diplomski/magistarski rad odnosno završi studij, ne raskida se ugovor o dodjeli stipendije.

(2) Student iz stavka 1. nije dužan izvršiti povrat stipendije Grada, ni u slučaju da ostvari pravo na stipendiju po drugoj osnovi na temelju okolnosti iz stavka 1.

**Članak 24.**

(1) Ukoliko Stipendist prekrši bilo koju od obveza preuzetih Ugovorom Grad ima pravo jednostrano raskinuti Ugovor.

(2) Sa stipendistom će se jednostrano raskinuti Ugovor u sljedećim slučajevima:

- ako ostvari pravo i koristi stipendiju ili kredit za studiranje od druge fizičke ili pravne osobe,

- ako se ustanovi da je stipendist dao netočan podatak ili dokumente u postupku zaključivanja

ugovora,

- ako je stipendist pravomoćno osuđen za kazneno djelo,

- ako stipendist zasnuje radni odnos ugovorom o radu tijekom studiranja,

- ako izgubi status redovitog studenta, i u drugim slučajevima kada ne udovoljava

odredbama Pravilnika.

**Članak 25.**

1. Ugovor sa Stipendistom može se raskinuti i na njegov osobni zahtjev.

**Članak 26.**

1. Ako Stipendist jedanput ne upiše višu godinu redovnog studija, stipendija mu se

obustavlja bez obveze povrata prethodno primljenih sredstava.

1. Ako Stipendist odustane od daljnjeg studiranja, više od jedanput ne upiše višu godinu

redovnog studija, bude pravomoćno osuđen za kazneno djelo, ili se ustanovi kako je dao netočan podatak ili dokumente u postupku zaključivanja ugovora o dodjeli stipendije, dužan je izvršiti povrat primljenih sredstava i to u cijelom iznosu ili u najviše onoliko mjesečnih rata koliko je primao stipendiju te s isplatom započeti najkasnije 60 dana od kada su nastupile okolnosti za povrat.

-9-

(3) Za slučajeve kašnjenja plaćanja dospjelog obroka primjenjuje se zakonska zatezna kamata.

(4) O prekidu isplate stipendije te o raskidu Ugovora u smislu ovoga Pravilnika,

Jedinstveni upravni odjel izdaje Rješenje na osnovi evidencije i dokumentacije koju vodi.

(5) Na donošenje Rješenja iz stavka 4. primjenjuju se odredbe Zakona o općem upravnom

postupku.

**Članak 27.**

1. U slučaju trajne nesposobnosti za rad ili smrti Stipendista, Gradonačelnik će na

prijedlog Jedinstvenog upravnog odjela donijeti odluku o otpisu primljenih sredstava, ukoliko bi, prema odredbama ovog Pravilnika bio dužan vratiti primljeni iznos.

**Članak 28.**

1. Studenti koji su stekli status apsolventa ostavlja se rok od dvije godine za završetak

studija.

1. Ako u tom roku ne završe studij-diplomiraju dužni su izvršiti povrat sveukupno

primljenih sredstava prema odredbama članka 26. stavak 2. ovog Pravilnika.

**Članak 29.**

1. Radi vođenja evidencije, studenti su dužni u roku od 30 dana, obavijestiti

Jedinstveni upravni odjel Grada Skradina činjenicu stjecanja diplome.

1. Stipendija se isplaćuje zaključno za mjesec u kojem je stečena diploma, pod uvjetom

da je diploma stečena u apsolventskoj godini.

**Članak 30.**

1. Za provođenje ovog Pravilnika zadužuje se Jedinstveni upravni odjel Grada Skradina.

**V. PRIJELAZNE I ZAVRŠNE ODREDBE**

**Članak 31.**

1. Sve administrativne, organizacijske i stručne poslove u vezi s primjenom ovog

Pravilnika obavljaju Jedinstveni upravni odjel Grada Skradina i Služba za proračun i financije.

**Članak 32.**

1. Stupanjem na snagu ovog Pravilnika prestaju važiti odredbe Pravilnika o stipendiranju

studenata Grada Skradina (Službeni vjesnik Šibensko-kninske županije“, broj 16/15, 15/17).

**Članak 33.**

1. Ovaj Pravilnik stupa na snagu osmog dana od dana objave u „Službenom vjesniku

Šibensko-kninske županije“.

**GRADONAČELNIK**

mr.sc. Antonijo Brajković, v.r.